cyanic-selkie/wikianc huggingface dataset:
పాణిని
ప్రభావం
అష్టాధ్యాయి పై అనేక వృత్తులు వచ్చాయి. పాణిని మేన మామ వ్యాడి అనే ఆయన వ్యాడి సంగ్రహం అనే పేర వృత్తి రాశాడు. విక్రమార్కుని ఆస్థానంలో ఉన్న వరరుచి ఇంకో వృత్తి రాశాడు. జయాదిత్య, వామనుడు కలిసి రాసిన వృత్తికి కాశికా వృత్తి అని పేరు. ఇదీ గొప్ప పేరు పొందినదే. వీరిద్దరూ కాశీలో ఉండి రాయటం చేత ఆ పేరొచ్చింది. అతి ప్రధాన వృత్తిగా కాశికా వృత్తికి పేరుంది. ఈ పుస్తకంలో 8 అధ్యాయాలు ఉన్నాయి. జయాదిత్య మొదటి 5 అధ్యాయాలను అక్కడే రాశాడు. చివరి మూడు అధ్యాయాలు చిన్నవిఅయిన వామనుడు రచించాడు. వామన వ్రాసిన భాగం చాలా ప్రౌఢంగా ఉంటుంది. మళ్ళీ, దీనిపై రెండు ఉపవ్యాఖ్యానాలు ఉన్నాయి, అవి న్యాసమంజరివ్యాఖ్య మరియు పదమంజరివ్యాఖ్య. న్యాసమంజరివ్యాఖ్యను జినేంద్రబుద్ధి అనే బౌద్ధ పండితుడు రచించాడు. ఇందులో వివరణ పాణి సంప్రదానాన్ని అవలంబించుటకు బౌద్ధులకు సహకారంగా వివరించబడినది. పదమంజరివ్యాఖ్యను 11వ శతాబ్దము ఉత్తరార్ధానికి చెందిన హరిదత్తుడు రచించాడు. దీని తర్వాత చెప్పుకో తగ్గది భర్తృహరి’ అనే పేరుతో పిలువ బడే ఎనిమిదో శతాబ్దానికి చెందిన బౌద్ధ పండితుడు విమలమతి రాసిన భాగ వృత్తి. 16వ శతాబ్దం వాడైన అప్పయ్య దీక్షితులు సూత్ర ప్రకాశిక అనే వృత్తి రాశాడు. దయానంద సరస్వతి అష్టాధ్యాయీ భాష్యం అనే ప్రసిద్ధ గ్రంథం రాసి సుసంపన్నం చేశాడు. ''' పాణిని తర్వాత చాలా మంది వ్యాకరణాలు రాశారు. అందులో కాతంత్ర కారుడు, చంద్ర గోమి, క్షపణకుడు, దేవా నంది, వామనుడు, అకలంక భట్టు, పాల్య కీర్తి, శివ స్వామి భోజ రాజు, బోపదేవుడు మొదలైన వారెందరో ఉన్నారు. ఇందరు రాసినా పాణినీయానికి ఉన్న ప్రాచుర్యం దేనికీ రాలేదు. పాణిని అష్టాధ్యాయి 19వ శతాబ్దంలో యూరోప్ భాషా శాస్త్రవేత్తలను విశేషంగా ప్రభావితం చేసింది. కంప్యూటర్ ప్రోగ్రామింగ్ భాషల వ్యాకరణ అభివృధ్ధిలో పాణిని భాషా నిర్మాణ సూత్రాలు ఉపయోగించబడ్డాయి.
రచనలు
తనకు ముందున్న వ్యాకరణ శాస్త్రవేత్తల మార్గంలో నడుస్తూ, బుద్ధి కుశలతతో కొత్త సంవిధానాలను కనిపెట్టాడు పాణిని. బోధనలో సౌకర్యం కోసం వృత్తి కూడా రాశాడంటారు. శబ్ద ఉచ్ఛారణ కోసం సూత్రాలతో ఒక శిక్షా గ్రంథాన్నీ రాశాడు. ఇది కాల గర్భంలో కలిసి పొతే స్వామి దయానంద సరస్వతి మొదలైన వారు ప్రాచీన గ్రంథాలను ఆధారంగా చేసుకొని పునరుద్ధరించారు. ఇందులో ఎనిమిది ప్రకరణలున్నాయి. పాణిని జాంబవతీ పరిణయం అనే మహా కావ్యాన్ని కూడా రాశాడు. ద్విరూప కోశం అనే చిన్న పుస్తకం, పూర్వ పాణినీయం పేరుతో 24 సూత్రాల గ్రంథమూ రాశాడు. అష్టాధ్యాయిలో శివ సూత్రాలలో ధ్వనుల పుట్టుక ఉచ్చారణ విధానం సూత్రబద్ధం చేశాడు. ధాతు పాఠంలో క్రియల మూలాల గురించి వివరించాడు.
అష్టాధ్యాయి
అష్టాధ్యాయి అనగా అష్టానాం అధ్యాయ్యానాం సమహారము అని అంటారు. ఆ గ్రంథమున ఎనిమిది (8) అధ్యాయములు ఉన్నాయి. దాదాపు నాలుగు వేల (4,000) సూత్రములు ఉన్నాయి.
మరణం
ఒక సింహం ఇతని మీదికి దూకి చంపేసింది అని కథనం. ఏ సంవత్సరం ఏ నెల ఏ పక్షంలో మరణించాడో తెలీదు కానీ మరణించిన తిథి మాత్రం త్రయోదశి. అందుకే అది పాణినీయ అనధ్యాపక దినంగా తర తరాలుగా వస్తోంది. అంటే త్రయోదశి నాడు గురువు శిష్యుడికి పాఠం చెప్పడు.
భారత ప్రభుత్వం 2004 వ సంవత్సరంలో పాణిని గౌరవార్ధం ఒక పోస్టల్ స్టాంపుని విడుదల చేసింది. కాశీలో పాణిని జన్మ స్థలం నుండి తెచ్చిన మట్టితో కట్టిన పాణిని దేవాలయం ఉంది.
మూలాలు
వర్గం:భారతీయులు
వైరా (అయోమయనివృత్తి)
వైరా అనే పేరుతో ఇతర వ్యాసాలు ఉన్నాయి
పొదిలి మండలం
పొదిలి మండలం, ఆంధ్రప్రదేశ్ రాష్ట్రం, ప్రకాశం జిల్లాకు చెందిన మండలం.
మండల జనాభా
2001 భారత  జనగణన గణాంకాల  ప్రకారం జనాభా మొత్తం 57,424 - పురుషులు 29,311 - స్త్రీలు 28,113, అక్షరాస్యత - మొత్తం 53.54% - పురుషులు 64.81% - స్త్రీలు 41.82%
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1967-1970)
ఎస్.పి.బాలసుబ్రహ్మణ్యం 1967-1970 సంవత్సరాల మధ్య విడుదలైన తెలుగు సినిమాలకు పాడిన పాటలలో కొన్ని:
బయటి వనరులు
వర్గం:సినిమా జాబితాలు Discography వర్గం:పాటలు వర్గం:జాబితాలు
ఆనంద్ మహీంద్రా
జీవితం తొలి దశలో
1955 మే 1న ముంబైలో దివంగత పారిశ్రామికవేత్త హరీష్ మహీంద్రా, ఇందిరా మహీంద్రా దంపతులకు ఆనంద్ మహీంద్రా జన్మించాడు. ఆయనకు అనుజ శర్మ, రాధికా నాథ్ అనే ఇద్దరు సోదరీమణులు ఉన్నారు. అతను లవ్‌డేల్ లోని లారెన్స్ స్కూల్ లో పాఠశాల విద్యను పూర్తి చేసాడు. ఆ తరువాత హార్వర్డ్ విశ్వవిద్యాలయం నుండి ఫిల్మ్ మేకింగ్, ఆర్కిటెక్చర్‌ కోర్సులను ను అభ్యసించాడు, అక్కడ అతను 1977లో మాగ్నా కమ్ లాడ్ పట్టభద్రుడయ్యాడు. 1981లో హార్వర్డ్ బిజినెస్ స్కూల్ నుండి తన ఎం.బి.ఎ పూర్తి చేసాడు.
మూలాలు
వర్గం:పద్మభూషణ్ గ్రహీతలు వర్గం:1955 జననాలు వర్గం:ముంబై నుండి వ్యాపారవేత్తలు వర్గం:ఆటోమొబైల్ పరిశ్రమలోని వ్యక్తులు వర్గం:మహీంద్రా గ్రూప్ వర్గం:హార్వర్డ్ బిజినెస్ స్కూల్ పూర్వ విద్యార్థులు వర్గం:ఫార్ములా E జట్టు యజమానులు వర్గం:భారతీయ బిలియనీర్లు వర్గం:హార్వర్డ్ యూనివర్సిటీ పూర్వ విద్యార్థులు
మధురం
మధురం లేదా తీయదనం అనగా తీపి రుచి. ఇది ఆరు ప్రాథమిక రుచులైన షడ్రుచులలో ఒకటి.
జియాఉద్దీన్
ఎస్.ఎం.జియాఉద్దీన్ ఆంధ్రప్రదేశ్ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే. ఆయన 24 ఏళ్ళు వయస్సులో తొలిసారి ఎమ్మెల్యేగా ఎన్నికయ్యాడు.
రాజకీయ జీవితం
జియాఉద్దీన్ 1994లో గుంటూరు-1 నియోజకవర్గం ప్రస్తుత గుంటూరు తూర్పు శాసనసభ నియోజకవర్గం నుండి పోటీ తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మొహమ్మద్ జానీ పై 26795 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1999లో జరిగిన ఎన్నికల్లో తిరిగి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మొహమ్మద్ జానీ పై 6097 ఓట్ల మెజారిటీతో గెలిచి రెండోసారి ఎమ్మెల్యేగా గెలిచాడు.
జియాఉద్దీన్ 2004లో జరిగిన ఎన్నికల్లో ఎన్నికల్లో తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి షేక్ సుభాని చేతిలో 35964 ఓట్ల తేడాతో ఓటమి పాలయ్యాడు.2009లో జరిగిన నియోజకవర్గ పునర్విభజన గుంటూరు-1 నియోజకవర్గం నుండి గుంటూరు తూర్పు శాసనసభ నియోజకవర్గంగా ఏర్పడింది, దింతో కొన్ని కారణాల వాళ్ళ ఆయనకు 2009లో మరియు 2014లో టికెట్ దక్కలేదు. ఆయన 2018లో ఆంధ్రప్రదేశ్ మైనారిటీ కమిషన్ చైర్మన్‌గా పని చేశాడు. జియాఉద్దీన్‌ 18 మే 2021న తెలుగుదేశం పార్టీకి రాజీనామా చేసి, ఆయన  20 జులై  2021న వైఎస్సార్ కాంగ్రెస్ పార్టీ అధ్యక్ష్యుడు, ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి సమక్షంలో వైఎస్సార్‌సీపీ లో చేరాడు.
మూలాలు
వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లా వ్యక్తులు
ఆధునిక మానవుల ఇటీవలి ఆఫ్రికా మూలం
thumb| మానవ విస్తరణ - [[హోమో ఎరెక్టసు|హోమో ఎరెక్టస్ (పసుపు),  హోమో నియాండర్తలెన్సిస్ (ఓకర్)  హోమో సేపియన్స్ (ఎరుపు).]] thumb| ఆఫ్రికా నుండి సమీప ప్రాచ్యం ద్వారా తొలి ఆధునిక మానవుల విస్తరణ కుడి|thumb| ఆఫ్రికా నుండి ఆధునిక మానవుల వలస దారులు -మైటోకాండ్రియల్ DNA ఆధారంగా. రంగు వలయాలు ప్రస్తుతానికి వెయ్యేసి సంవత్సరాల ముందును సూచిస్తాయి. పాలియో ఆంత్రొపాలజీలో, ఆధునిక మానవుల భౌగోళిక మూలాన్ని, శరీర నిర్మాణపరంగా ఆధునిక మానవుల (హోమో సేపియన్స్) తొలి వలసలనూ వివరించే సిద్ధాంతాల్లో ప్రబలంగా ప్రాచుర్యంలో ఉన్నది, ఆధునిక మానవుల ఇటీవలి ఆఫ్రికన్ మూలం. దీనిని "ఆఫ్రికా నుండి బయటకు 2" సిద్ధాంతం (OOA) అని, ఇటీవలి ఏకైక-మూల పరికల్పన (RSOH) అనీ, పునస్థాపన పరికల్పన అనీ, ఇటీవలి ఆఫ్రికన్ మూలం (RAO) మోడల్ అని కూడా పిలుస్తారు. హోమో ఎరెక్టస్, ఆ తరువాత హోమో నియాండర్తాలెన్సిస్లు ఆఫ్రికా నుండి చేసిన తొలి వలసలను ఇది పరిశీలిస్తుంది.
జీవ వర్గీకరణ కోణంలో హోమో సేపియన్లకు "ఒకే మూలం" ఉందని ఈ నమూనా ప్రతిపాదిస్తుంది. దీనికి సమాంతరంగా ఇతర ప్రాంతాలలో జరిగిన మానవ పరిణామాన్ని ఈ సిద్ధాంతం పట్టించుకోదు. కానీ హోమో సేపియన్స్‌కు ఐరోపా, ఆసియాల్లోని ప్రాచీన మానవులకూ మధ్య జరిగిన పరస్పర సంకరాన్ని ఇది పరిగణన లోకి తీసుకుంటుంది. ''హెచ్. సేపియన్లు'' 3,00,000 – 2,00,000 సంవత్సరాల క్రితం ఆఫ్రికా కొమ్ములో అభివృద్ధి చెందారు. ఆధునిక ఆఫ్రికా-యేతర జనాభా అంతా కూడా ఆ కాలం తరువాత ఆఫ్రికాను నుండి వెళ్ళిన వారేనని ఆధునిక మానవుల ఇటీవలి ఆఫ్రికన్ మూలం నమూనా ప్రతిపాదిస్తోంది.
ఆధునిక మానవుల "ఆఫ్రికా నుండి బయటకు" విస్తరణలు చాలానే జరిగాయి. బహుశా 2,70,000 సంవత్సరాల క్రితం ప్రారంభమైన ఈ విస్తరణలు, 2,15,000 సంవత్సరాల క్రితం కనీసం గ్రీస్ వరకు,  1,30,000 నుండి 1,15,000 సంవత్సరాల మధ్యన ఉత్తర ఆఫ్రికా ద్వారా కచ్చితంగానూ ఇవి జరిగాయి. ఈ తొలి వలస తరంగాలు 80,000 సంవత్సరాల క్రితం నాటికి చాలావరకు ఆగిపోయినట్లుగా లేదా తగ్గినట్లుగా కనిపిస్తోంది.
అత్యంత విశేషమైన "ఇటీవలి" వలస తరంగం 70,000-50,000 సంవత్సరాల క్రితం జరిగింది   "దక్షిణ మార్గం" అని పిలిచే మార్గం ద్వారా ఈ వలస తరంగం, ఆసియా తీరం వెంబడి వేగంగా వ్యాపించి, సుమారు 65,000-50,000 సంవత్సరాల క్రితం ఆస్ట్రేలియా చేరుకుంది. (కొంతమంది పరిశోధకులు మరీ ప్రాచీన తేదీలను ఒప్పుకోనప్పటికీ, 50,000 సంవత్సరాల క్రితం ఆస్ట్రేలియాకు మానవుల తొలి రాక జరిగిందని మాత్రం అంగీకరించారు. అయితే కొందరు మాత్రం ఆస్ట్రేలియాలో తొలుత స్థిరపడ్దవారు తొలి వలస తరంగంలో వచ్చి ఉండవచ్చని, మలి తరంగంలో వచ్చిన వారికి వీరు పూర్వీకులు కాకపోవచ్చనీ భావించారు ) అయితే ఐరోపాలో మాత్రం 55,000 సంవత్సరాల క్రితమే వలస వచ్చారని భావిస్తున్నారు.
2010 లలో చేసిన జనాభా జన్యుశాస్త్ర అధ్యయనాలలో, యురేషియా, ఓషియానియాలలో హోమో సేపియన్‌లు, ప్రాచీన మానవుల మధ్య జాత్యంతర సంకరం జరిగిందనీ, ఆఫ్రికాలో మాత్రం జరగలేదనీ తేలింది. అంటే ఆఫ్రికాయేతర ఆధునిక జనాభా సమూహాలన్నీ చాలావరకూ హోమో సేపియన్స్ నుండి ఉద్భవించాయనీ, కొంతవరకు ప్రాచీన మానవుల ప్రాంతీయ వైవిధ్యాల నుండి కూడా ఉద్భవించాయనీ చెప్పవచ్చు.
ప్రతిపాదిత వలస తరంగాలు
thumb| లెవాంటైన్ కారిడార్‌లోని క్సార్ అకిల్ వద్ద లేయర్ సీక్వెన్స్, [[హోమో సేపియన్స్|హోమో సేపియన్ల రెండు శిలాజాలు, 40,800 నుండి 39,200 సంవత్సరాల క్రితం నాటిది.. ]] 3,00,000 నుండి 2,00,000 సంవత్సరాల క్రితం ఆఫ్రికాలో ఉద్భవించిన ఆధునిక మానవులు (హోమో సేపియన్స్) చేపట్టిన వలసలను "ఇటీవలి ఆఫ్రికన్ మూలం," లేదా ఆఫ్రికా నుండి బయటకు -2 (అవుట్ ఆఫ్ ఆఫ్రికా 2) అనే ఈ పరికల్పన వివరిస్తుంది. దీనికంటే చాలా ముందు, 18 నుండి 5 లక్షల సంవత్సరాల క్రితాల మధ్య కాలంలో, ప్రాచీన మానవులు ఆఫ్రికా నుండి యురేషియాకు చేపట్టిన వలసలను ఆఫ్రికా నుండి బయటకు -1 (అవుట్ ఆఫ్ ఆఫ్రికా 1) సిద్ధాంతం వివరిస్తుంది. ఈ రెండూ వేరు.
21 వ శతాబ్దం ప్రారంభం నుండి, "ఇటీవలి ఏకైక-మూలం" వలసల చిత్రపటం చాలా క్లిష్టంగా మారింది. ఆధునిక-పురాతన మానవుల పరస్పర సంకరాలు దీనికి ఒక కారణం. అదే కాకుండా, "ఇటీవలి ఆఫ్రికా నుండి బయటకు" వలసలు ఒక్కసారి కాకుండా అలలు అలలుగా జరగడం కూడా మరొక కారణం. 2010 నాటికి, ఆధునిక మానవుల వలసలకు రెండు మార్గాలున్నాయని స్పష్టమైంది. నైలు లోయ, సినాయ్‌ల గుండా పోయే "ఉత్తర మార్గం" ఒకటి కాగా, రెండవది బాబ్-ఎల్-మండేబ్ జలసంధి ద్వారా సాగిన "దక్షిణ మార్గం".
ఉత్తర మార్గంలో వలస
thumb|338x338px| శరీర నిర్మాణపరంగా ఆధునిక మానవులకు చెందిన ఐరోపా, ఆఫ్రికాలో పురావస్తు అవశేషాలు - 2013 నాటికి నేరుగాను, కార్బన్ డేటింగు ప్రకారమూ లెక్కించిన కాలాలు. 1,35,000 సంవత్సరాల క్రితం, ఉష్ణమండల ఆఫ్రికాలో తీవ్రమైన కరువు ఏర్పడింది. మానవులు సముద్ర తీరాల వైపుకు, ఖండాంతరాలకూ వలస వెళ్ళక తప్పని పరిస్థితులు ఏర్పడ్డాయి.
ఆధునిక మానవులు ఎర్ర సముద్రానికి దక్షిణాన ఉన్న బాబ్-ఎల్-మండేబ్ జలసంధిని దాటి, అరేబియా లోని పచ్చని తీరప్రాంతాల వెంట, మిగతా యురేషియా లోకి వలస వెళ్లారు. ఇజ్రాయెల్‌లోని కఫ్జే గుహలో కనుగొన్న తొలి హోమో సేపియన్ల శిలాజాలు 80,000 నుండి 1,00,000 సంవత్సరాల క్రితం నాటివని గుర్తించారు. ఈ మానవులు 70,000 నుండి 80,000 సంవత్సరాల క్రితం అంతరించిపోవడం గానీ తిరిగి ఆఫ్రికాకు వెళ్ళిపోవడం గానీ జరిగి ఉండవచ్చు. బహుశా మంచుయుగ ఐరోపాలోని శీతల ప్రాంతాల నుండి తప్పించుకుని దక్షిణంగా వచ్చిన నియాండర్తల్‌లు వీరి స్థానాన్ని ఆక్రమించి ఉండవచ్చు. ఆటోసోమల్ మైక్రోసాటిలైట్ మార్కర్లను హువా లియు తదితరులు విశ్లేషించి అవి 56,000 సంవత్సరాల క్రితం నాటివని తేల్చారు. ఆ శిలాజం ఆఫ్రికాకు తిరిగి వెళ్ళిన వ్యక్తిదని వారు భావించారు.
2011 లో యునైటెడ్ ఆరబ్ ఎమిరేట్స్ లోని ఫాయా-1 స్థలంలో కనుగొన్న రాతి పనిముట్లు కనీసం 1,25,000 సంవత్సరాల కిందట ఆధునిక మానవులు ఆ ప్రాంతంలో ఉన్నారని సూచిస్తున్నాయి. దీంతో చాన్నాళ్ళుగా పట్టింపుకు నోచుకోని ఉత్తర ఆఫ్రికా మార్గానికి పునశ్చేతన కలిగింది.
ఒమన్‌లో, 2011 లో బీన్ జోవెన్ కనుగొన్న ఒక స్థలంలో మలి నూబియన్ కాంప్లెక్స్‌కు చెందిన రాతి పనిముట్ల శకలాలు 100 కు పైగా కనిపించాయి. గతంలో ఇవి సూడాన్‌లోని పురావస్తు త్రవ్వకాలలో మాత్రమే కనిపించాయి. ఈ అరేబియా నూబియన్ కాంప్లెక్స్‌ వయసు సుమారుగా 1,06,000 సంవత్సరా లుంటుందని అంచనా వేసారు. దక్షిణ అరేబియాలో ఒక విశిష్టమైన రాతి యుగం నాటి టెక్నోకాంప్లెక్స్‌ ఉండేదని ఈ ఆధారాలు సూచిస్తున్నాయి.
తీర మార్గం
వర్తమాన కాలంలో బాబ్-ఎల్-మండేబ్ జలసంధి వద్ద ఎర్ర సముద్రం 20 కిలోమీటర్ల వెడల్పు ఉంటుంది. కానీ 50,000 సంవత్సరాల క్రితం గ్లేసియేషను కారణంగా సముద్ర మట్టాలు 70 మీ. తక్కువగా ఉండేవి. దాంతో, ఈ వెడల్పు బాగా తక్కువగా ఉండేది. జలసంధి పూర్తిగా అదృశ్యం కానప్పటికీ, మామూలు తెప్పలపై దాటగలిగేంత సన్నగా ఉండేది. పైగా మధ్యలో ద్వీపాలు కూడా ఉండి ఉండవచ్చు. ఎరిట్రియాలో 1,25,000 సంవత్సరాల నాటి నత్త గుల్లలు కనిపించాయి. తొలి మానవుల ఆహారంలో, సముద్రపు టొడ్డున గాలించి పట్టుకునే ఆహారం కూడా ఉండేదని దీనివలన తెలుస్తోంది.
పశ్చిమాసియా
54,700 సంవత్సరాల క్రితం నాటి ఆధునిక మానవుని శిలాజం ఇజ్రాయెల్‌లోని మనోట్ గుహలో కనుగొన్నారు. దీనికి మనోట్ 1 అని పేరుపెట్టారు. అయితే, దీని కాలం పట్ల గ్రౌకట్ తదితరులు సందేహం వెలిబుచ్చారు (2015).
దక్షిణాసియా, ఆస్ట్రేలియా
65,000–50,000 సంవత్సరాల క్రితం ఆస్ట్రేలియాలో మానవ నివాసాలు ఉన్నట్లు భావిస్తున్నారు. 2017 నాటికి, ఆస్ట్రేలియాలో మానవుల ఉనికిని సూచించే అత్యంత పురాతన ఆధారపు వయస్సు కనీసం 65,000 సంవత్సరాలు. మెక్‌చెస్నీ ఇలా పేర్కొన్నాడు:
"...M168 మార్కరు కలిగిన చిన్న బృందం ఒకటి ఆఫ్రికా నుండి బయల్దేరి, అరేబియన్ ద్వీపకల్పం, భారతదేశాల తీరం వెంట, ఇండోనేసియా గుండా ప్రయాణించి, 60,000 – 50,000 సంవత్సరాల మధ్య ఆస్ట్రేలియా చేరింది అని జన్యు ఆధారాలు చెబుతున్నాయి. ఈ వలస పరికల్పనను రాస్‌ముస్సెన్ తదితరులు (2011) సమర్ధించారు."" ఆస్ట్రేలియాలో లేక్ ముంగో లోని శిలాజాలు సుమారు 42,000 సంవత్సరాల క్రితం నాటివి. మాడ్జెడ్‌బెబే అనే స్థలం లోని ఇతర శిలాజాలు కనీసం 65,000 సంవత్సరాల క్రితం నాటివి. అయితే, కొంతమంది పరిశోధకులు ఈ శిలాజాల వయస్సు అంత ఉండదని, అవి సుమారు 50,000 సంవత్సరాల క్రితం నాటివి అయి ఉంటాయనీ భావించారు.
తూర్పు ఆసియా
చైనాకు చెందిన టియాన్యువాన్ మనిషి 38,000 – 42,000 సంవత్సరాల క్రితానికి చెందినది. అదే ప్రాంతానికి చెందిన లియుజియాంగ్ మనిషి బహుశా 67,000 – 1,59,000 సంవత్సరాల క్రితం నాటిది. 2013 DNA పరీక్షల ప్రకారం, టియాన్యువాన్ మనిషి "ప్రస్తుత ఆసియన్లు, ఆదివాసీ అమెరికన్లకు " సంబంధించినవాడని తేలింది. టియాన్యువాన్‌కు, 17,000 – 19,000 సంవత్సరాల క్రితం నాటి ఆధునిక మానవుడైన మినాటోగావా మనిషికీ అవయవ నిర్మాణంలో సారూప్యత ఉంది. మినాటోగావా మనిషి శిలాజాన్ని జపాన్‌లోని ఒకినావా ద్వీపంలో కనుగొన్నారు.
సాంప్రదాయిక పాలియోఆంత్రోపాలజీ
thumb| హక్స్లీ ఎవిడెన్స్ యాస్ టు మ్యాన్స్ ప్లేస్ ఇన్ నేచర్ (1863) లోని చిత్రం.ఇది మనిషి అస్థిపంజరాన్ని ఇతర వాలిడులతో పోలుస్తుంది. లండన్ జూలో ఉన్న ఆఫ్రికా వాలిడుల (తోక లేని కోతులు) ప్రవర్తనను అధ్యయనం చేసాక, చార్లెస్ డార్విన్ ఆఫ్రికా వాలిడులతో మానవుల క్లాడిస్టిక్ సంబంధాన్ని సూచించాడు. శరీర నిర్మాణ శాస్త్రవేత్త థామస్ హక్స్లీ కూడా ఈ పరికల్పనకు మద్దతు ఇచ్చాడు. ఆఫ్రికన్ వాలిడులకు మానవులకూ సన్నిహిత పరిణామ సంబంధాలు ఉన్నాయని అతడు అన్నాడు. ఈ అభిప్రాయాలను జర్మన్ జీవశాస్త్రవేత్త ఎర్నెస్ట్ హేకెల్ వ్యతిరేకించాడు. అతను "ఆసియా నుండి బయటకు" సిద్ధాంతాన్ని ప్రతిపాదించినవాళ్ళలో ఒకడు. మానవులకు ఆగ్నేయ ఆసియా ప్రైమేట్స్‌తో ఎక్కువ సంబంధం ఉందని హేకెల్ వాదించాడు. డార్విన్ చెప్పిన ఆఫ్రికా పరికల్పనను తిరస్కరించాడు.
మానవులు వాలిడుల నుండి వచ్చారని డార్విన్ తన డిసెంట్ ఆఫ్ మ్యాన్‌ పుస్తకంలో ఊహించాడు. వాలిడుల మెదడులు ఇప్పటికీ చిన్నవి గానే ఉన్నాయి. కానీ నిటారుగా నడుస్తూ, చేతులను తెలివితేటలను సూచించే పనుల కోసం వాడాయి; అలాంటి వాలిడులు ఆఫ్రికావి అని డార్విన్ అనుకున్నాడు:
"ప్రపంచం లోని ప్రతీ ప్రాంతం లోనూ సజీవ క్షీరదాలకు అదే ప్రాంతానికి చెందిన అంతరించిన జాతులతో దగ్గరి సంబంధం ఉంటుంది. అందుచేత, గొరిల్లా, చింపాజీలకు దగ్గరి సంబంధీకులైన జాతులు గతంలో ఆఫ్రికాలో జీవించి ఉండే సంభావ్యత ఉంది; ఈ రెండు జాతులూ ఇప్పుడు మానవుడికి దగ్గరి సంబంధీకులు కాబట్టి, మన పూర్వీకులు ఇతర చోట్ల కంటే ఆఫ్రికా ఖండం లోనే ఉండేందుకు ఎక్కువ సంభావ్యత ఉంది. కానీ, ఈ విషయంపై కల్పనలు చెయ్యడం వలన ఉపయోగమేమీ లేదు. ఎందుకంటే దాదాపు మనిషంత పరిమాణంలో ఉండే, హైలోబేట్స్‌కు సంబంధించిన డ్రయోపిథెకస్ అనే కోతి, ఎప్పుడో.. ఎగువ మయోసీన్ కాలంలో ఐరోపాలో ఉండేది; ఇంత విస్తారమైన సమయంలో భూమి అనేకానేక మహా విప్లవాలకు లోనై ఉంటుంది, ఈ జీవులు చాలా పెద్ద యెత్తున వలసలు పోయేందుకు కూడా బోలెడు సమయం ఉంది."
- చార్లెస్ డార్విన్
1871 లో పురాతన హోమినిన్ కాలపు మానవ శిలాజాలు దాదాపుగా లేవు. సుమారు యాభై సంవత్సరాల తరువాత, ఆఫ్రికాలోని అనేక ప్రాంతాలలో మానవ శాస్త్రవేత్తలు చిన్నపాటి మెదడు కలిగిన పురాతన హోమినిన్ల శిలాజాలను కనుగొనడం మొదలైనప్పుడు, డార్విన్ ఊహాగానాలకు మద్దతు లభించింది. ఇటీవలి (పురాతనానికి వ్యతిరేకంగా) ఆఫ్రికన్ మూలం పరికల్పన 20 వ శతాబ్దంలో అభివృద్ధి చెందింది. ఆధునిక మానవుల "ఇటీవలి ఆఫ్రికన్ మూలం" అంటే "ఒకే మూలం". దీన్ని బహుళ మూలాలకు వ్యతిరేక పదంగా వివిధ సందర్భాల్లో ఉపయోగించారు. మానవ శాస్త్రంలో జరిగిన ఈ చర్చ 20 వ శతాబ్దం మధ్యకాలం నాటికి ఏకైక మూలం వైపు మొగ్గు చూపింది. 20 వ శతాబ్దం మధ్య కాలం నాటికి కూడా, చెదురుమదురుగా ఉన్న బహుళ మూలాల సమర్ధకుల (కార్లెటన్ కూన్ వంటి వారు) పట్టు కాస్త బలంగానే ఉండేది. అతడు 1962 నాటికి కూడా, ''హెచ్. ఎరెక్టస్ నుండి హెచ్. సేపియన్స్'' ఐదుసార్లు పుట్టుకొచ్చారని భావిస్తూండేవాడు.
బహుళప్రాంతీయ మూలం పరికల్పన
ఇటీవలి మూలం నమూనాకు ప్రత్యామ్నాయంగా ఉన్న పరికల్పన, ఆధునిక మానవుల బహుళ ప్రాంతీయ మూలం. దీనిని 1980 లలో మిల్ఫోర్డ్ వోల్పాఫ్ ప్రతిపాదించాడు. 18 లక్షల సంవత్సరాల క్రితం ప్లైస్టోసీన్ ప్రారంభంలో, ప్రపంచ జనాభా అంతటా ''హెచ్. ఎరెక్టస్'' నుండి ఉత్పన్నమైందని ఈ పరికల్పన ప్రతిపాదించింది. ఈ పరికల్పనపై చర్చ 1980 ల చివరలోను 1990 ల లోనూ వివాదాస్పదంగా మారింది. 1990 లలో జరిగిన ఈ చర్చల్లోనే "ఇటీవలి-మూలం", "అవుట్ ఆఫ్ ఆఫ్రికా" అనే పదాలు ప్రస్తుత పరిభాషలో చేరాయి. ఇటీవలి మూలం మోడల్‌కు వ్యతిరేకంగా ఉన్న బహుళప్రాంతీయ పరికల్పన యొక్క "బలమైన" అసలు రూపానికి కాలదోషం పట్టింది. దాని బలహీన రూపాలు, పురాతన-ఆధునిక సమ్మేళనంతో కలిసిన "ఇటీవలి మూలం" పరికల్పనకు అనుబంధాలుగా మారాయి.
మూలాలు
వర్గం:మానవ పరిణామం వర్గం:ఈ వారం వ్యాసాలు
వేటపాలెం మండలం
వేటపాలెం మండలం, ఆంధ్రప్రదేశ్ రాష్ట్రంలోని బాపట్ల జిల్లా కు చెందిన మండలం. ఈ సముద్ర తీర మండలంలో మండలంలో వేటపాలెం జనగణన పట్టణంతో పాటు, 4 గ్రామాలున్నాయి. మండలానికి తూర్పున బంగాళాఖాతం, ఉత్తరాన చీరాల, పశ్చిమాన కారంచేడు, దక్షిణాన చినగంజాం మండలాలు సరిహద్దులుగా ఉన్నాయి.
మండల జనాభా
2001 లో మండల జనాభా 67,990. 2011 నాటికి జనాభా 10.63% పెరిగి 75,219 కి చేరింది. ఇదే కాలంలో జిల్లా జనాభా 11.05% పెరిగింది.
పేదరికం
thumb|206px|right|The percentage of the world's population living in [[extreme poverty has halved since 1981. The graph shows estimates and projections from the World Bank 1981–2009.]] పేదరికం (Poverty) ఒక సామాజిక, ఆర్థిక సమస్య. ఇది దీర్ఘకాలిక సామాజిక సమస్యగా ఉంది. సమాజంలో ఒక వర్గం కనీస అవసరాలైన ఆహారం, గృహవసతి, దుస్తులు పొందలేని పరిస్థితిని పేదరికం అంటారు. పేదరికంతో బాధపడుతున్న వారిని పేదలు అంటారు.పేదరికమే అత్యంత తీవ్రమైన మానవ హక్కుల ఉల్లంఘన అని సుప్రీంకోర్టు ప్రధాన న్యాయమూర్తి జస్టిస్‌ కేజీ బాలకృష్ణన్‌ చెప్పారు.వివిధ పథకాల ప్రయోజనాలు అసలైన లబ్ధిదారులకు చేరడం లేదని ఆవేదన వ్యక్తంచేశారు.
రకాలు
స్వభావాన్ని బట్టి పేదరికాన్ని సాపేక్ష, నిరపేక్ష పేదరికం అని విభజించవచ్చు. జనాభాను వివిధ ఆదాయ వర్గాలుగా విభజించి అత్యధిక ఆదాయం పొందే 5% నుంచి 10% ప్రజల జీవనస్థాయితో అతి తక్కువ ఆదాయం పొందే అట్టడుగు 5% నుంచి 10% ప్రజల స్థాయిని పోల్చి పేదరికాన్ని నిర్ణయిస్తారు. సాపేక్ష పేదరికం ద్వారా ఆర్థిక అసమానతలను లెక్కించవచ్చు. ప్రజలకు కావలసిన కనీస అవసర వస్తువుల పరిమాణాన్ని నిర్ణయించి, దాన్ని కనీస ద్రవ్యరూప తలసరి వినియోగం నిర్ణయిస్తారు. ఈ తలసరి కనీస ద్రవ్య రూప వినియోగ స్థాయి కంటే తక్కువ ఉన్న జనాభాను నిరపేక్ష పేదవారు అంటారు.
కొత్తరెవల్లపాలెం
కొత్తరెవల్లపాలెం ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, అనంతగిరి మండలంలోని గ్రామం. ఇది మండల కేంద్రమైన అనంతగిరి నుండి 60 కి. మీ. దూరం లోను, సమీప పట్టణమైన విశాఖపట్నం నుండి 80 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 3 ఇళ్లతో, 12 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 5, ఆడవారి సంఖ్య 7. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 12. గ్రామ జనగణన లొకేషన్ కోడ్ 584362 .పిన్ కోడ్: 531030.
పేదరికం
నివారణ చర్యలు
1950 నుంచి 1970 వరకు భారత ప్రభుత్వం పేదరికాన్ని తగ్గించడానికి ఎలాంటి ప్రత్యక్ష చర్యలు చేపట్టలేదు.ఆర్థికాభివృద్ధిని సాధిస్తే పేదరికం దానంతట అదే తగ్గుతుందనే సిద్ధాంతాన్ని నమ్మింది. 4వ ప్రణాళికలో భాగంగా పేదరికాన్ని తగ్గించడానికి ప్రత్యక్ష చర్యలు మొదలయ్యాయి. పేదరికం తీవ్రతను అంచనా వేసి గరీబీ హఠావో అనే నినాదాన్ని ప్రభుత్వం చేపట్టింది.
కొత్తరెవల్లపాలెం
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
కంచు
thumb|వివిధ పరిమాణాలలో మూసపోసి ఉన్న ప్రాచీన కంచు ముక్కలు. ఒక సొరుగులో దొరికిన ఈ ముక్కలను తిరిగి వాడుకోవటానికి సేకరించి ఉండవచ్చు. కంచు (Bronze) ఒక మిశ్రమ లోహము. వివిధ రకాల రాగి యొక్క మిశ్రమ లోహాలను కంచు అంటారు. కాని దీనిలో ముఖ్యంగా రాగి, తగరము ఉంటాయి. అయితే కొన్ని సార్లు కంచులో తగరానికి బదులు భాస్వరము, అల్యూమినియం, సిలికాన్ మొదలైన రసాయన మూలకాలు కూడా ఉంటాయి. పురాతన కాలములో కంచు యొక్క ప్రాధాన్యత విశేషముగా ఉండేది. కంచు యుగానికి ఈ మిశ్రలోహము వల్లే ఆ పేరు వచ్చింది. కంచుకు ఆంగ్ల పదమైన బ్రాంజ్ పర్షియన్ పదమైన "బిరింజ్" నుండి ఉద్భవించింది. పార్శీలో బిరింజ్ అంటే రాగి అని అర్థం
కొత్తరెవల్లపాలెం
విద్యా సౌకర్యాలు
సమీప బాలబడి, మాధ్యమిక పాఠశాల‌లు దేవరాపల్లిలోను, ప్రాథమిక పాఠశాల శృంగవరపుకోటలోను, ప్రాథమికోన్నత పాఠశాల పినకోటలోనూ ఉన్నాయి. సమీప జూనియర్ కళాశాల శృంగవరపుకోటలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలిటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విశాఖపట్నంలో ఉన్నాయి.
పేదరికం
నివారణ చర్యలు
1973 నుంచీ అనేక గ్రామీణాభివృద్ధి పథకాలను చేపట్టింది. 1972-73 లో మహారాష్ట్రలో ఉపాధి హామీ పథకం, 1973 లో క్షామపీడిత అభివృద్ధి కార్యక్రమం, 1974-75 లో చిన్నకారు రైతుల అభివృద్ధి ఏజన్సీ, ఆయకట్టు అభివృద్ధి పథకం. 1975లో ప్రధాని 20 సూత్రాల ఆర్థిక కార్యక్రమాన్ని ప్రకటించింది. 1977-78 లో ఎడారుల అభివృద్ధి పథకం, పనికి ఆహార పథకం, అంత్యోదయ పథకాలను ప్రవేశపెట్టారు. 1979లో గ్రామీణ ప్రాంత యువకులకు స్వయం ఉపాధిలో శిక్షణ ఇచ్చే కార్యక్రమాన్ని ప్రవేశ పెట్టి పేదరికం, నిరుద్యోగాన్ని తగ్గించడానికి చర్యలు పెట్టారు. 2015 నాటికి 78 కోట్లకు పైగా (782 మిలియన్లు) భారతీయులు రోజుకు రెండు డాలర్ల కంటే తక్కువ సంపాదనతో జీవిస్తారని ప్రపంచబ్యాంకు, అంతర్జాతీయ ద్రవ్య నిధి సంస్థ సంయుక్త నివేదిక వెల్లడించింది.చైనా తన పేదిరిక రేటును 60% నుంచి 16% తగ్గించిందని నివేదిక ప్రశంసించింది.
ఇవి కూడా చదవండి
వర్గం:సామాజిక శాస్త్రాలు
కొత్తరెవల్లపాలెం
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
కంచు
చరిత్ర
కంచును ఉపయోగించిన అన్ని నాగరికతలలోనూ కంచు ప్రధానస్థానాన్ని ఆక్రమించింది. మానవజాతి యొక్క సృష్టించిన అత్యంత విన్నూతనాత్మక మిశ్రమలోహాల్లో కంచు ఒకటి. కంచుతో తయారుచేసిన పనిముట్లు, ఆయుధాలు, కవచాలు, అలంకారానికి ఉపయోగించిన తాపడాలు వంటి ఇతర నిర్మాణ సామగ్రి, వాటికంటే ముందు చాల్కోలిథిక్ యుగంలో రాతితో, రాగితో చేసిన వస్తువుల కంటే దృఢంగా ఉండి, మరింత ఎక్కువ కాలం మన్నేవి.
కొత్తరెవల్లపాలెం
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
కంచు
మూలాలు
వర్గం:రసాయన శాస్త్రము వర్గం:మిశ్రమ లోహాలు
కొత్తరెవల్లపాలెం
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. వార్తాపత్రిక గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
మూలాలు
వర్గం:అనంతగిరి మండలంలోని గ్రామాలు
ఎస్.ఏ.పీ. హ్యూమన్ క్యాపిటల్ మేనేజ్‌మెంట్
ఎస్.ఏ.పీ.లో ఇది కూడా ఒక మాడ్యూల్. HCM అనగా హ్యూమన్ క్యాపిటల్ మేనేజ్ మెంట్. దీనినే HR (హ్యూమన్ రిసోర్సెస్) అనీ, HRMS (హ్యూమన్ రిసోర్స్ మేనేజ్ మెంట్ సిస్టమ్స్) అనీ వ్యవహరిస్తుంటారు.
సంస్థలలోని మానవ వనరుల నిర్వహణలో HR మేనేజర్ కి సమయాన్ని ఆదా చేస్తుంది, శ్రమని తగ్గిస్తుంది, తన పనితీరుకి మరిన్ని మెరుగులు అద్దుతుంది. ఎచ్.సీ.ఎంలో ఈ క్రింది సబ్-మాడ్యూళ్ళు ఉన్నాయి.
కోర్ HR సబ్ మాడ్యూల్ లు
కోర్ మాడ్యూళ్ళు ఆది నుండి ఉన్నాయి. ఇవి అత్యంత ప్రాథమిక మాడ్యూళ్ళు. కాలానుగుణంగా మార్పులు వస్తున్ననూ ట్యాలెంట్ మేనేజ్ మెంట్ మాడ్యూళ్ళలో స్థూలంగా వస్తున్న మార్పులతో పోలిస్తే వీటిలో వచ్చిన మార్పులు తక్కువే.
ఆర్గనైజేషనల్ మేనేజ్ మెంట్
ఉద్యోగం (Job), ఉద్యోగ వివిరణ (Job Description), ఉద్యోగ స్థాయి (Position), బాధ్యతలు (Tasks), విభాగం (Departments), ఉద్యోగ సంబంధాలు(Relationships) మొదలగునవి నిర్ణయించే మాడ్యూలు. వివిధ ప్రణాళికల ప్రకారం సంస్థాగత నిర్మాణం చేసి వాటిలో సంస్థకు ఏది సరిగా సరిపోతుందో పోల్చుకొని ఆ నిర్మాణాన్నే అమలు చేయవచ్చును. ఉత్తమ ఆచరణల (Best Practices) లో భాగంగా ఉద్యోగ సంబంధాలు వ్యక్తుల (Persons) మధ్య కాకుండా Positions మధ్య నెలకొల్పటం జరుగుతుంది. (ఉద్యోగులు మారినా Positions మధ్య సంబంధాలు అలాగే కొనసాగుతాయి.) కార్య ప్రవాహం (Workflow) అనగా సాధారణ/ప్రత్యేక సెలవు దరఖాస్తుల ఆమోద తిరస్కారాలు దీని ఆధారంగానే సాగుతాయి. విభాగాల అధినేతలను (Chief Positions) కూడా ఈ మాడ్యూల్ ద్వారానే నిర్ణయించవచ్చును.
పర్సనల్ అడ్మినిస్ట్రేషన్
ఈ మాడ్యూల్ ఉద్యోగుల యొక్క డేటాబేస్ గా పని చేసుంది. ఉద్యోగి యొక్క సమాచారం కాలమానం ప్రకారం స్టోర్ చేయబడతాయి. ఉదా:
సంస్థలోని ఉద్యోగులు, వారి ఎంప్లాయీ ఐడిలు (Personnel Numbers), ఉద్యోగుల చలనాలు (Employee Movements), ఉద్యోగుల గమనాలు (Hiring, Probation, Transfer, Promotion వంటి Personnel Actions), వారి పనివేళలు (Time Schedules), పనివేళల పైన ఆధారపడిన జీతభత్యాలు (Basic Pay) ఈ మాడ్యూల్ ద్వారా నిర్ణయింపబడతాయి.
భౌగోళిక పరిస్థితులను బట్టి, ఇంకా ఇతర అంశాలను బట్టి Personnel Numbers యొక్క కేటాయింపును చేసుకొనవచ్చును. వీటి సంఖ్య ఎనిమిది అంకెలు గలదై ఉంటుంది. (అంటే Personnel Number యొక్క గరిష్ఠ సంఖ్య 9,99,99,999 అయి ఉండవచ్చును. ఇంత వరకూ ఇంత కంటే ఎక్కువ ఉద్యోగులు గల సంస్థ ఏదీ SAP దృష్టిలో పడలేదు.) Personnel Numbers లో అంకెలు కాక వేరే ఏ అక్షరాలను, SAP అనుమతించదు. అటువంటి సంఖ్యలు ఏవైనా ఉంటే అవి భద్రపరచుకోవటానికి ఇతర టేబుళ్ళు, ఫీల్డులను కేటాయించింది.
రిక్రూట్ మెంట్
సంస్థలోని నియామకాల నిర్వహణకి వినియోగించే మాడ్యూలు. జాబ్ పోర్టల్ లతో అనుసంధానం అవసరం లేనిచో రిక్రూట్ మెంట్ ని వినియోగించుకొనవచ్చును. జాబ్ పోర్టల్ లతో అనుసంధానం కావలసిన (సంస్థ లోని ఉద్యోగాలని జాబ్ పోర్టల్ లో ప్రకటించాల్సిన అవసరం ఉన్న) యెడల ఈ-రిక్రూట్ మెంట్ ని వినియోగించుకొనవచ్చును. ప్రస్తుత కాలాన్ని బట్టి ఈ-రిక్రూట్ మెంట్ కాదని రిక్రూట్ మెంట్ మాడ్యూలు పై మొగ్గు చూపే సంస్థలు తక్కువే.
పర్సనల్ డెవలప్ మెంట్
ఉద్యోగుల పనితనాన్ని నిర్ణయించి దానిని పెంపొందించటానికి దోహద పడే మాడ్యూలు. ఒక ఉద్యోగికి ఉన్న అర్హతలు, నైపుణ్యాలను బట్టి అతని ఉద్యోగ ప్రస్థానం (Career Planning), లేదా ఒక ఉద్యోగానికి కావలసిన అర్హతలు, నైపుణ్యాలను బట్టి ఒక ఉద్యోగిని వెదకటం (Succession Planning) చేయవచ్చును. ఒకవేళ ఉద్యోగి/అభ్యర్థికి అర్హత లేక పోయినా, ఉండవలసిన దానికన్నా తక్కువ ఉన్నా, అతడు తీసుకొనవలసిన శిక్షణని నిర్ణయించేటట్లు సిస్టంని రూపొందించవచ్చును.
ట్రైనింగ్ అండ్ ఈవెంట్ మేనేజ్ మెంట్
ఉద్యోగుల శిక్షణా నిర్వహణకి ఉపయోగ పడే మాడ్యూలు. ఉద్యోగులు ఉన్నత శిఖరాలను అధిరోహించటానికి వారికి కావలసిన శిక్షణను, ఈ శిక్షణకు కావలసిన వనరులను నిర్ధారించుకొనవచ్చును. SAP FI/CO (Financials and Controlling) తో అనుసంధానం చేసి, శిక్షణకయ్యే ఖర్చులు సిస్టంలో నమోదయ్యేలా చేయవచ్చును. ఉద్యోగులను శిక్షణకు దరఖాస్తు చేసేలా అయితే ట్రైనింగ్ అం డ్ ఈవెంట్ మేనేజ్ మెంట్ ను, ఉద్యోగులు తామే శిక్షణను వెతుక్కొని తమంతట తామే దరఖాస్తు చేసుకొనేలా చేయాలంటే ఈ-లర్నింగ్/ఎల్ ఎస్ ఓ మాడ్యూలు వాడుకొనవచ్చును.
టైం మేనేజ్ మెంట్
పనివేళలని నిర్ణయించే మాడ్యూలు. పని దినాలు, సెలవు దినాలు, విరామాలు వగైరాలు ఈ మాడ్యూలులోనే నిర్ణయిస్తారు. ఒక ఉద్యోగి ఒక రోజుకు ఎన్ని గంటలు పని చేయాలి, ఎన్ని విరామాలు ఎంత నిడివితో తీసుకొనవచ్చును, ఓవర్ టైం అనేది ఎలా నిర్ధారించాలి, ఒక వేళ ఓవర్ టైం చేసినట్లయితే ఉద్యోగికి జీతంతో బాటు అదనంగా వేరే భత్యం ఇవ్వాలా, గరిష్ఠంగా ఒక ఉద్యోగి ఎంత ఓవర్ టైం చేయవచ్చును, ఉద్యోగుల షిఫ్ట్ లు, షిఫ్ట్ అలోవెన్స్ లు వంటి వాటిని నిర్ధారించవచ్చును.
పేరోల్
బోనస్ లు, వేజ్ టైప్ లు, మినహాయింపులు నిర్ణయించే మాడ్యూలు. పే-స్లిప్ ని జనరేట్ చేయవచ్చును. ఆయా దేశాలను బట్టి పేరోల్ నడుస్తుంది. అక్కడి స్థానిక చట్టాలకు అనుగుణంగా పేరోల్ రూపొందించబడింది. స్థానిక పేరోల్ SAP లో గనుక లేకపోతే, ఇంటర్నేషనల్ పేరోల్ ను ఉపయోగించి దానిని తదనుగుణంగా మార్చుకొనవచ్చును. (మధ్యప్రాచ్య దేశాలు, భూటాన్, నేపాల్ వంటి చిన్న చిన్న దేశాలకు ఇంటర్నేషనల్ పేరోల్ నే వాడతారు.) స్థానిక పేరోల్ ఉదాహరణలు
బెనిఫిట్స్
సంస్థ విధివిధానాలని బట్టి ఉద్యోగులకి వర్తించే బెనిఫిట్ ప్లాన్లను నిర్ణయించవచ్చును. ఉదా: హెల్త్ ప్లాన్స్, సేవింగ్స్ ప్లాన్స్, ఇన్ష్యురెన్స్ ప్లాన్స్. ఈ మాడ్యూల్ ఎక్కువగా అమెరికా సంయుక్త రాష్ట్రాలు ఉపయోగిస్తాయి. భారతదేశంలో ఈ మాడ్యూల్ వినియోగం తక్కువే.
కాంపెన్జేషన్
వివిధ స్థాయిల్లో ఉన్న ఉద్యోగుల, అత్యల్ప, అత్యధిక పారితోషికాలను రూపొందించవచ్చును. సరి అయిన పారితోషికాల రూపకల్పన ద్వారా, ఉద్యోగులు వేరే సంస్థల వైపు ఆకర్షితులు కాకుండా ఉండే లా చూసొకొనవచ్చును. ఈ మాడ్యూల్ ఎక్కువగా అమెరికా సంయుక్త రాష్ట్రాలు ఉపయోగిస్తాయి. భారతదేశంలో ఈ మాడ్యూల్ వినియోగం తక్కువే.
ట్రావెల్ మేనేజ్ మెంట్
ఉద్యోగుల ప్రయాణాలని, వాటికి కావలసిన టిక్కెట్ బుకింగ్ విధి విధానాలని నిర్ణయించే మాడ్యూలు. ప్రయాణాల తర్వాత అయిన ఖర్చులను ఉద్యోగికి తిరిగి ఇచ్చివేయటం వంటివి నిర్ధారించవచ్చును. సాంకేతికంగా ఇది FI/CO క్రిందకు వచ్చిననూ, విస్తరిస్తోన్న HR పరిధి వలన ఇది HR క్రిందకే వచ్చింది.
ట్యాలెంట్ మ్యానేజ్ మెంట్ మాడ్యూల్ లు
ఆధునిక కాలంలో వస్తోన్న మార్పులకు అనుగుణంగా SAP తన HR మాడ్యూల్ లలో తెచ్చిన మార్పులు ట్యాలెంట్ మ్యానేజ్ మెంట్ మాడ్యూళ్ళకు శ్రీకారం చుట్టినది. నవీన ధోరణులక్ సరిపోయేలా ఈ మాడ్యూళ్ళు రూపుదిద్దబదినవి.
ఈ-రిక్రూట్ మెంట్
రిక్రూట్ మెంట్ లో లాగా ఒక్క ఉద్యోగానికి కొంత మంది అభ్యర్థులనే కాకుండా, ఎన్ని ఉద్యోగాలకైనా ఎంత మంది అభ్యర్థులనైనా పరిగణలోకి తీసుకొనవచ్చును. జాబ్ పోస్టింగులను జాబ్ పోర్టల్ లో కనబడేలా చేసి, అర్హులైన అభ్యర్థులను ఆకర్షించవచ్చును. అభ్యర్థిని సంస్థ యొక్క ఈ-రిక్రూట్మెంట్ పోర్టల్ లో సైన్ అప్ చేసేలా చేయవచ్చును. అభ్యర్థి పోర్టల్ ద్వారా జాబ్ సెర్చ్ చేయవచ్చును. తన రెజ్యుమెను అప్లోడ్ చేయవచ్చును. తనకు సరిపడే ఉద్యోగము ప్రచురించబడినచో, నోటిఫికేషన్ మెయిల్ వచ్చేలా అభ్యర్థి జాబ్ ఏజెంట్ లను సృష్టించుకొనవచ్చును.
వచ్చిన దరఖాస్తులను రిక్రూటర్ లు సిస్టంలోనే క్రోడీకరించుకొనవచ్చును. నియామకాలలో ఉన్న వివిధ దశల ద్వారా అభ్యర్థిని ఎంపిక చేసుకొనవచ్చును. ఈ-రెక్రూట్ మెంట్ లో అభ్యర్థికి ఆన్ లైన్ టెస్టులు పెట్టవచ్చును. అందులో ఉత్తీర్ణులైతేనే అతని అభ్యర్థిత్వాన్ని పరిగణలోకి తీసుకొనవచ్చును. రిక్రూట్ మెంట్ లోనూ వెబ్ లింక్ సౌలభ్యము ఉన్ననూ, అది ఈ-రిక్రూట్ మెంట్ అందించినన్ని సౌకర్యాలని అందించదు.
ఇంటర్నెట్ యుగం కావటం మూలాన SAP రిక్రూట్ మెంట్ కు బదులుగా ఈ-రెక్రూట్ మెంట్ నే సిఫారసు చేస్తోంది.
(ఆబ్జెక్టివ్ సెట్టింగ్స్, అప్రైజల్స్, క్యారీర్/సక్సెషన్, డెవలప్ మెంట్ ప్లానింగ్)
పనితీరు ముదింఫు నిర్ధారించే మాడ్యూలు. అప్రైజల్ డాక్యుమెంట్లు సృష్టించవచ్చును. ఉద్యోగుల గమ్యాలను నిర్దేశించి వాటిని వారు ఎంతవరకు చేరుకోగలిగారో తెలుసుకోవచ్చును. అప్రైజల్ లను పోర్టల్ తో అనుసంధానం చేయవచ్చును.
LSO (ఎల్.ఎస్.ఓ - లర్నింగ్ సొల్యూషన్స్)
ప్రస్తుత కాలంలో ఉద్యోగులు పోర్టల్ ద్వారానే కార్య కలాపాలను చేయటానికి మొగ్గు చూపుతుండటంతో, లర్నింగ్ సొల్యూషన్స్ లో SAP ట్రైనింగ్ అండ్ ఈవెంట్ మ్యానేజ్ మెంట్ తో ఈ అనుసంధానానిని ప్రవేశ పెట్టింది. శిక్షణ జరిగే వేదిక, కావలసిన వనరులు, హాజరు అవ్వబోయే ఉద్యోగులు, వీటన్నిటికీ అయ్యే ఖర్చు మొదలగునవి నిర్వహించవచ్చును. ఉద్యోగులు శిక్షణ కై పోర్టల్ ద్వారా దరఖాస్తు చేసుకొనవచ్చును. ఉన్నతాధికారి ఈ దరఖాస్తును ఆమోదించవచ్చును/తిరస్కరించవచ్చును. శిక్షణ పొందిన తర్వాత అర్హత ఏ స్థాయి వరకు సంపాదించారో నిర్ణయించవచ్చును. శిక్షణకు అయిన ఖర్చులను, అభ్యర్థులవారీగా కానీ, శిక్షణా తరగతుల వారీగా కానీ, కొన్ని అలా, కొన్ని ఇలాగా కానీ నమోదు చేయవచ్చును.
ఈ-కాంపెన్జేషన్
పోర్టల్ తో అనుసంధింప బడ్డ కాంపెన్జేషన్ మాడ్యూలు. స్టాక్ లలో ఉద్యోగులకు షేర్ లు ఇవ్వటం, వాటిని క్యాష్ గా ఉద్యోగులు ఎప్పుడు మార్చుకోగలరో నిర్ధారణ చేసే మాడ్యూలు. భారతదేశంలో దీని వినియోగం తక్కువే.
ESS/MSS (ఈ.ఎస్.ఎస్/ఎమ్.ఎస్.ఎస్ - ఎంప్లాయీ సెల్ఫ్-సర్వీస్/మేనేజర్ సెల్ఫ్-సర్వీస్)
కార్యాలయంలో ఉద్యోగులు/మేనేజర్ లు తమ కార్యకలాపాలని చేసుకోవటానికి ESS/MSS ఉపయోగిస్తారు. ఉదా: ఉద్యోగి సెలవులకి/శిక్షణా తరగతులకి ESS ద్వారా దరఖాస్తు చేసుకొంటే, మేనేజర్ లు వాటిని MSS ద్వారా సమ్మతించవచ్చును/తిరస్కరించవచ్చును.
ఇవి కూడా చూడండి
వర్గం:ఎస్.ఏ.పీ. (SAP) వర్గం:సాఫ్ట్‌వేర్లు
SAP Human Resource Management Systems
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1971)
ఎస్.పి.బాలసుబ్రహ్మణ్యం 1971 సంవత్సరంలో విడుదలైన తెలుగు సినిమాలకు పాడిన పాటలలో కొన్ని:
బయటి వనరులు
వర్గం:సినిమా జాబితాలు Discography వర్గం:పాటలు వర్గం:జాబితాలు
పి.వి. రంగారావు
పాములపర్తి వెంకట రంగారావు, (1940 – ఆగస్టు 1, 2013) తెలంగాణ రాష్ట్రానికి చెందిన రాజకీయ నాయకుడు, రాష్ట్ర మాజీ మంత్రి. భారత మాజీ ప్రధాని, పి.వి. నరసింహారావు కుమారుడైన రంగారావు, భారత జాతీయ కాంగ్రెస్ పార్టీ తరపున ఎమ్మెల్యేగా, మంత్రిగా పనిచేశాడు.
జననం - విద్యాభ్యాసం
రంగారావు 1940లో భారతదేశ మాజీ ప్రధానమంత్రి పివి నరసింహారావు, సత్యమ్మ దంపతులకు హైదరాబాద్ రాష్ట్రం, కరీంనగర్ జిల్లాలోని వంగర గ్రామంలో జన్మించాడు. ఉస్మానియా విశ్వవిద్యాలయం నుండి బ్యాచిలర్, మాస్టర్ డిగ్రీలను పొందాడు. ఇతనికి ఇద్దరు తమ్ముళ్ళు (పి.వి. రాజేశ్వర్ రావు, పి.వి. ప్రభాకర్ రావు), ఐదుగురు సోదరీమణులు ఉన్నారు. ఇతను జీవితాంతం బ్రహ్మచారిగా ఉన్నాడు.
రాజకీయ జీవితం
రంగారావు రెండుసార్లు ఎమ్మెల్యేగా, శాసనమండలి సభ్యుడిగా ఉన్నాడు. మాజీ ముఖ్యమంత్రి కోట్ల విజయ భాస్కర్ రెడ్డి మంత్రివర్గంలో విద్యాశాఖ మంత్రిగా పనిచేశాడు.
1989లో జరిగిన ఆంధ్రప్రదేశ్ శాసనసభ ఎన్నికల్లో భారత జాతీయ కాంగ్రెస్ పార్టీ తరపున హనుమకొండ శాసనసభ నియోజకవర్గం నుండి పోటీచేసి తెలుగుదేశం పార్టీ అభ్యర్థి దాస్యం ప్రణయ్ భాస్కర్ పై గెలుపొందాడు. 1994, 1999లలో జరిగిన ఎన్నికల్లో ఓడిపోయాడు.
మరణం
ఇతను 2013, ఆగస్టు 1న మరణించాడు.
విమ కడఫిసేసు
thumb|left|విమా కడఫిసెసు కాంశ్య నాణెం విమా కాడ్ఫిసెసు (కుషాను భాష: ομο Earlyαδφισης, ప్రారంభ మధ్య చైనీస్: 阎 膏 珍 pron. జియాం-కవ్-ట్రిను) కామను ఎరా 90–100 మద్యకాలంలో కుషాను చక్రవర్తి. రబాటకు శాసనం ఆధారంగా, ఆయన విమ తక్తో కుమారుడు, కనిష్క తండ్రి.
జన్యుపరంపర
కనిష్క రాసిన రాబాటకు శాసనంలో కుషాను పాలకులను వర్ణించారు. కనిష్క తన కాలం వరకు పరిపాలించిన రాజుల జాబితాను తయారుచేసాడు: కుజుల కాడ్ఫిసెసును తన ముత్తాతగా, విమ తక్తు తన తాతగా, విమా కడ్ఫిసెసు తన తండ్రిగా, తనను తాను కనిష్క:
"... కింగ్ కుజుల కాడ్ఫిసెసు (ఆయన) ముత్తాత, రాజా విమా తక్తు (ఆయన) తాత కోసం, రాజా విమా కాడ్ఫిసెసు (ఆయన) తండ్రి, తనకు తాను రాజా కనిష్క" (క్రిబు, సిమ్సు-విలియమ్సు 1995 / 6: 80) చక్రవర్తి విమా కాడ్ఫిసెసు ఆఫ్ఘనిస్తాను, పాకిస్తాను, వాయవ్య భారతదేశంలో కుషాను భూభాగాన్ని విస్తరించాడు. అక్కడ ఆయన మధురలో ఇండో-సిథియను పాలకుడు సోడాసా స్థానంలో ఉండవచ్చు.
నాణేలు
[[దస్త్రం:Vima Kadphises with ithyphallic Shiva.jpg|thumb|upright=1.5|left|ఇతిఫాలికు శివుడితో విమా కడ్ఫిసెసు. మేఘం నుండి ఉద్భవించిన రాజు బస్టు, ఒక శిరస్త్రాణంతో కర్రను పట్టుకొని. గ్రీకు భాషా పురాణం: ΒΑΣΙΛΕΥΣ ΟΟΗΜΟ ΚΑΔΦΙΣΗΣ ("బాసిలియసు ఓయిమో కడ్ఫిసిసు") : "రాజా విమా కాడ్ఫిసెసు".
వెనుక వైపు శివుడు, కుడి చేతిలో పొడవైన త్రిశూలం, ఎడమ వైపున పులి చర్మం. విమా కాడ్ఫిసెసు ఎడమ, మోనోగ్రాం. కుడి: బౌద్ధ త్రిరత్న చిహ్నం (లేదా బహుశా నందిపాద). ఖరోష్తి పురాణం: మహారాజాజా రాదిరాజస సర్వలోక ఈశ్వర మహీశ్వర విమ కాత్ఫిసాసా తదారా "గొప్ప రాజు, రాజుల రాజు, ప్రపంచ ప్రభువు, మహిస్వర (భూమి ప్రభువు), విమా కాథ్ఫిసా".]]
ప్రస్తుతం ఉన్న రాగి, వెండి నాణేలతో బంగారు నాణేలను మొదట ప్రవేశపెట్టిన కుషాను చక్రవర్తి ఆయన. రోమను సామ్రాజ్యంతో వాణిజ్యం ద్వారా ఎక్కువ బంగారం పొందినట్లు తెలుస్తోంది. సుమారు ఎనిమిది గ్రాముల బంగారు బరువు ప్రమాణం 1 వ శతాబ్దానికి చెందిన రోమను నాణేలకు అనుగుణంగా ఉంటుంది. రోం నుండి బంగారు కడ్డీని కరిగించి, కుషాన నాణేల కొరకు మూడు తెగలగా ఉపయోగిస్తారు: డబులు స్టేటరు, స్టేటరు, క్వార్టరు స్టార్టరు (లేదా దినారా).
రోమను చరిత్ర భారత రాజుల నుండి ట్రాజను సభకు (సా.శ. 98–117) రాయబారుల సందర్శనతో సంబంధం కలిగి ఉంది. గ్రీకు భాషలో విమా కడ్ఫిసెస్ లేదా అతని కుమారుడు కనిష్క పంపిన బహుమతులు, లేఖలను కలిగి ఉంది.
విమా చాలా నాణేలు త్రిరాటనా బౌద్ధ చిహ్నాన్ని వెనుక వైపు (లేదా నందిపాదకు శివుని చిహ్నం, నందిపదం), శివుని వాహనం అయిన నందితో లేదా తరచుగా శివుడితో త్రిశూలు చిత్రీకరించబడింది.
వెలుపలి లింకులు
వర్గం:Kushan Empire వర్గం:1st-century monarchs in Asia
పంజాబీ జానపద మత విశ్వాసాలు
పంజాబీ జానపద మత మతం అంటే పంజాబ్ ప్రాంతానికి చెందిన పంజాబీ స్థానిక జానపదుల మతాచారాలు, విశ్వాసాలు, వీటిలో పితరుల ఆరాధన, స్థానిక దైవతాల ఆరాధన, స్థానిక పండుగలు వంటివి ఉన్నాయి. పంజాబ్ ప్రాంతంలో పంజాబీ జానపద మతంలో అనేక మందిరాలు ఉన్నాయి, ఈ జానపద మతాచారాలు పంజాబ్ లో ప్రాచుర్యంలోని పలు మత విశ్వాసాలు, సిద్ధాంతాల మధ్య చర్చలా, సమన్వయంలా ఉపకరిస్తున్నాయి. ఈ మందిరాలు పంజాబ్ లోని గురు విగ్రహారాధన, వివిధ వర్గాల సమన్వయం వంటివాటిని ప్రతిబింబిస్తున్నాయి.
జాతేరా—పూర్వీకుల స్మృతి మందిరాలు
జాతేరా అంటే వంశానికి, కొన్ని సాధారణ తెగలకు పూర్వీకులు, మూలపురుషులు అయినవారిని గౌరవించుకునే స్మృతి మందిరాలు.
గ్రామాన్ని స్థాపించిన మూలపురుషుడు మరణించినప్పుడు గ్రామ పొలిమేరల్లో ఒక స్మృతి మందిరం నిర్మించి, జండీ వృక్షాన్ని నాటుతూంటారు. ఒక్కో గ్రామంలో అలాంటి పలు స్మృతి మందిరాలు కూడా ఉండవచ్చు.
గంప గోవర్ధన్
గంప గోవర్ధన్ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కామారెడ్డి శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.
జననం, విద్య
గోవర్థన్ 1963, ఫిబ్రవరి 5న వెంకయ్య - రాజమ్మ దంపతులకు తెలంగాణ రాష్ట్రం, కామారెడ్డి జిల్లా, బిక్నూర్ మండలం లోని బస్వాపూర్ గ్రామంలో జన్మించాడు. హైదరాబాదు ఉస్మానియా విశ్వవిద్యాలయం పరిధిలోని సిటీ కాలేజీలో 1986లో బిఏ పూర్తిచేశాడు.
వ్యక్తిగత జీవితం
గోవర్థన్ కు రాణితో వివాహం జరిగింది. వారికి ఒక కుమారుడు (శశాంక్), ఒక కుమార్తె (సుష్మ) ఉన్నారు.
రాజకీయ విశేషాలు
గంప గోవర్ధన్ 2009 ఎన్నికల్లో మరోసారి టీడీపీ నుండి 13వ ఆంధ్ర ప్రదేశ్ శాసనసభకు పోటీచేసి షబ్బీర్‌ అలీ పై గెలిచాడు. తెలంగాణ ఉద్యమానికి మద్దతుగా ఆయన టీడీపీ సభ్యత్వానికి, ఎమ్మెల్యే పదవికి రాజీనామా చేసి 2011లో టీఆర్‌ఎస్‌ లో చేరాడు. 2012లో జరిగిన ఉపఎన్నికల్లో టీఆర్‌ఎస్‌ అభ్యర్థిగా పోటీచేసి గెలిచాడు. తెలంగాణ రాష్ట్రం ఏర్పడ్డాక 2014 శాసనసభ ఎన్నికల్లో శాసన సభ్యునిగా గెలుపొందాడు. 2014 డిసెంబరు 13న అసెంబ్లీలో విప్ గా నియమితుడయ్యాడు. ఆయన ఐదేళ్లపాటు (2018 సెప్టెంబరు 6) విప్‌గా పనిచేశాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ నుండి పోటీ చేసి సమీప కాంగ్రెస్ పార్టీ అభ్యర్థి షబ్బీర్ ఆలీ పై 35,000 వేలకు పైగా ఓట్ల అధిక్యంతో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి షబ్బీర్ ఆలీ పై 4,557 ఓట్ల అధిక్యంతో గెలుపొందాడు. 2019 సెప్టెంబరు 7న రెండోసారి ప్రభుత్వ విప్‌గా నియమితుడయ్యాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:1963 జననాలు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:కామారెడ్డి జిల్లా వ్యక్తులు వర్గం:కామారెడ్డి జిల్లా రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:ఆంధ్రప్రదేశ్ శాసన సభ్యులు (2009) వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018)
సింధురక్షక్
'''ఐ. ఎన్. ఎస్. సింధురక్షక్ ''' భారత నావికా దళంలోని జలాంతర్గామి. ఆగస్టు 13, 2013 న జరిగిన దుర్ఘటనలో ఇది పేలిపోయింది.
మూలాలు
వర్గం:భారతీయ యుద్ధనౌకలు వర్గం:భారతీయ జలాంతర్గాములు
భారత అర్థశాస్త్రము
సి.ఆర్.రెడ్డిగా ప్రసిద్ధుడైన డాక్టర్ కట్టమంచి రామలింగారెడ్డి (1880 - 1951) ప్రతిభావంతుడైన సాహితీవేత్త, విద్యావేత్త, పండితుడు, వక్త, రచయిత, హేతువాది.ఆదర్శవాది, రాజనీతిజ్ఞుడు. ఇది ఆయన రచించిన అర్థశాస్త్ర గ్రంథము.
ఇది రెండుభాగాలుగా రచించబడినది. వీనిని కాళహస్తి తమ్మారావు అండ్ సన్స్ 1958 లో ముద్రించారు.
బయటి లింకులు
వర్గం:తెలుగు పుస్తకాలు వర్గం:1958 పుస్తకాలు వర్గం:అర్థ శాస్త్రము వర్గం:1914 పుస్తకాలు
గోవింద్ సాగర్ సరస్సు
గోవింద్ సాగర్ సరస్సు హిమాచల్ ప్రదేశ్ లోని బిలాస్ పూర్ జిల్లాలో ఉన్న ఒక జలాశయం. ఇది భాక్రా డ్యామ్ ద్వారా ఏర్పడింది.
చరిత్ర
ఈ జలాశయం సట్లెజ్ నదిపై ఉంది. పదవ సిక్కు గురువు గురు గోవింద్ సింగ్ గౌరవార్థం ఈ సరస్సుకు అతడి పేరు పెట్టబడింది. ఇది ప్రపంచంలోని ఎత్తైన గురుత్వాకర్షణ గల ఆనకట్టలలో ఒకటి, భాక్రా డామ్ ద్వారా అమెరికన్ డ్యామ్-బిల్డర్, హార్వే స్లోకం పర్యవేక్షణలో, 1955 లో దీని నిర్మాణ పనులు ప్రారంభమయ్యాయి. 1962 లో నిర్మాణ పనులన్నీ పూర్తయ్యాయి.
విస్తీర్ణం
56 కిలోమీటర్ల పొడవు, దాదాపు 3 కిలోమీటర్ల వెడల్పుతో గోవింద్ సాగర్ సరస్సు ఉంది.
చేపలు
చేపలు పట్టడం అనేది ఇక్కడి సాధారణ ప్రక్రియ. ఇది సుమారు యాభై ఒకటి జాతులు, ఉప జాతులను కలిగి ఉంది. బంగనా డెరో, టోర్ పుటిటోరా, స్పెరటా సీడ్ఘాలా, మిర్రర్ కార్ప్ వంటి మొదలైన చేపలు ఇక్కడ కనిపించే సాధారణ జాతులు.
ప్రత్యేకత
ఈ సరస్సు డైరెక్టరేట్ టూరిజం, సివిల్ ఏవియేషన్ వంటి అనుబంధ క్రీడల సహకారంతో పలు రకాల నీటి-క్రీడా కార్యకలాపాలను నిర్వహిస్తుంది. ఇక్కడ సర్ఫింగ్, వాటర్-స్కీయింగ్, కయాకింగ్, రోయింగ్, కానోయింగ్, వైట్ వాటర్ రివర్ రాఫ్టింగ్ వంటివి చేయవచ్చు. వీటిని నేర్చుకోవడం కోసం అక్కడ ఉండటానికి హిమాచల్ ప్రదేశ్ పర్యాటక శాఖ ప్రత్యేక వసతి కూడా కల్పిస్తుంది.
ఉదయశంకర్
ఉదయశంకర్, సినిమా దర్శకుడు, రచయిత. 1997లో వచ్చిన పూచుడవ అనే తమిళ సినిమాకి తొలిసారిగా దర్శకత్వం వహించిన ఉదయశంకర్, 2000లో వచ్చిన కలిసుందాం రా సినిమాతో తెలుగు సినిమారంగంలోకి అడుగుపెట్టాడు. ఈ సినిమా తెలుగులో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది, ఉదయశంకర్ కు ఉత్తమ కథా రచయితగా నంది అవార్డు కూడా వచ్చింది.
కెరీర్
1997లో అబ్బాస్, సిమ్రాన్ జంటగా నటించిన పూచూడవ సినిమాతో దర్శకుడిగా పరిచయమయ్యాడు. ఆ తరువాత తెలుగులో వెంకటేష్, సిమ్రాన్ జంటగా కలిసుందాం రా సినిమా తీశాడు. 2001లో నరసింహ నాయుడు విడుదలయ్యేవరకు ఈ సినిమా, 70 సంవత్సరాలలో తెలుగు సినిమా చరిత్రలో అతిపెద్ద హిట్‌గా నిలిచింది.
తరువాత ప్రేమతో రా సినిమా తీశాడు. ఇది ఆశించినంత విజయం సాధించలేదు. తమిళంలో విజయకాంత్ తో తవసి సినిమా తీశాడు, ఈ సినిమా మిశ్రమ సమీక్షలను అందుకోవడంతోపాటు బాక్సాఫీస్ వద్ద మంచి విజయాన్ని సాధించింది. తెలుగులో తొట్టెంపూడి గోపీచంద్‌ హీరోగా రారాజు, రవితేజ హీరోగా బలాదూర్ సినిమాలకు దర్శకత్వం వహించాడు. చాలా గ్యాప్ తర్వాత మళ్ళీ భీమవరం బుల్లోడు సినిమా తీశాడు.
మూలాలు
వర్గం:భారత జాతీయ చలనచిత్ర పురస్కార విజేతలు వర్గం:జీవిస్తున్న ప్రజలు వర్గం:తెలుగు సినిమా దర్శకులు వర్గం:తమిళ సినిమా దర్శకులు వర్గం:కన్నడ సినిమా దర్శకులు వర్గం:తమిళ రచయితలు వర్గం:తమిళ సినిమా కథా రచయితలు వర్గం:తమిళనాడు వ్యక్తులు వర్గం:తెలుగు సినిమా రచయితలు
అమ్మవారు
వర్గం:హిందూ మతము వర్గం:హిందూ దేవతలు
యశ్
పూర్తి పేరు నవీన్ కుమార్ గౌడ్, రంగస్థల పై పేరు యాష్ గా పిలుస్తారు. కన్నడ సినిమా నటుడు.
ప్రారంభ జీవితం
నవీన్ కుమార్ గౌడ్ 1986 జనవరి 8న కర్ణాటకలో హసన్ లోని భువనహళ్లిలో జన్మించాడు. తండ్రి అరుణ్ కుమార్ కె.ఎస్ఆర్టిసి రవాణా సేవలో,డ్రైవర్‌గా పని చేస్తున్నాడు. తల్లి పుష్ప లతా యశ్ నందిని అనే చెల్లెలు ఉంది. యశ్ చిన్ననాటి రోజులు మైసూర్‌ లో ఉండేవాడు. కర్ణాటకలోని మైసూర్ లోని మహాజన హై స్కూల్ లో పాఠశాల విద్యను అభ్యసించాడు.చదువు పూర్తయిన తరువాత, నాటక రచయిత బివి కరాంత్ చేత ఏర్పడిన బెనకా డ్రామా బృందంలో చేరాడు.స్టేజ్ షోలు, టీవీ సీరియల్స్ తో అరంగేట్రం చేశారు. యష్ గాయకుడిగా కూడా సినీపరిశ్రమకు సుపరిచితుడు.
కెరీర్
యష్ తన నటనా జీవితాన్ని 2004 లో ఉత్తరాయణ అనే టీవీ సీరియల్ ద్వారా ప్రారంభించాడు.నందా గోకుల, ప్రీతి ఇల్లాడ మేలే, శివలలో వంటి టెలిసీరియల్ నటించాడు.
వ్యక్తిగత జీవితం
నంద గోకుల సెట్స్‌పై యాష్ రాధిక పండిట్‌ పరిచయం ఏర్పడింది. 2016 ఆగస్టులో గోవాలో నిశ్చితార్థం చేసుకున్నారు. 2016 డిసెంబర్ 9న పెళ్లి జరిగింది. ఈ దంపతులకు ఒక కుమార్తె ఉంది. 2018 డిసెంబర్ 2న జన్మించింది.
బి. కృష్ణమూర్తి
బాలసుబ్రహ్మణ్య అయ్యర్ కృష్ణమూర్తి ఒక కర్టాటక గాత్ర సంగీత విద్వాంసుడు.
విశేషాలు
ఇతడు తమిళనాడు రాష్ట్రం రామనాథపురం జిల్లా, పదరక్కుడి గ్రామంలో 1932లో జన్మించాడు. ఇతడు ముదికొండన్ వెంకట్రామ అయ్యర్ వద్ద పల్లవులు పాడటంలో శిక్షణ తీసుకున్నాడు. ఇతడు త్యాగరాజ కీర్తనలను, ముత్తుస్వామి దీక్షితుల కృతులను, పదాలను, జావళీలను ఆలపించడంలో కర్ణాటక సంగీత గురువులలో ఒక ప్రత్యేక స్థానాన్ని ఆక్రమించాడు. ఇతడు తమిళనాడు ప్రభుత్వ సంగీత కళాశాలలో ప్రొఫెసర్‌గా, ప్రిన్సిపాలుగా పనిచేసి అనేక మంది శిష్యులను సంగీత విద్వాంసులుగా తయారుచేశాడు. ఇతడు అనేక ఆడియో కేసెట్లను, సి.డి.లను రికార్డు చేశాడు. కర్ణాటక సంగీతంలో ఇతడు చేసిన కృషికి గుర్తింపుగా అనేక సంస్థలు ఇతడిని సత్కరించాయి. కేంద్ర సంగీత నాటక అకాడమీ 2007లో ఇతనికి కర్ణాటక సంగీతం గాత్ర విభాగంలో అవార్డును ప్రకటించింది.
మూలాలు
వర్గం:1932 జననాలు వర్గం:కర్ణాటక సంగీత విద్వాంసులు వర్గం:సంగీత గురువులు వర్గం:సంగీత నాటక అకాడమీ అవార్డు గ్రహీతలు వర్గం:తమిళనాడు గాయకులు
గిద్దలూరు మండలం
గిద్దలూరు మండలం, ప్రకాశం జిల్లా లోని మండలం.
మండల గణాంకాలు
2001 భారత జనాభా లెక్కలు ప్రకారం మండల పరిధిలోని జనాభా మొత్తం 26,977 -అందులో పురుషుల సంఖ్య 13,662 - స్త్రీల సంఖ్య 13,315 - గృహాల సంఖ్య 5,979
అరిహంత్ తరగతి జలాంతర్గామి
అరిహంత్ ఒక అణు చోదిత బాలిస్టిక్ క్షిపణి జలాంతర్గాముల తరగతి. అడ్వాన్స్‌డ్ టెక్నాలజీ వెహికిల్ ప్రాజెక్టు కింద భారత్ ఈ జలాంతర్గాములను  తయారుచేస్తోంది. ఈ తరగతి లోని ముఖ్య జలాంతర్గామి INS అరిహంత్ ప్రారంభం 2009 లో జరిగింది. విస్తృత సముద్ర పరీక్షల తరువాత, 2016 ఫిబ్రవరి 23 న ఇది ఆపరేషన్‌లకు సిద్ధంగా ఉందని నిర్ధారించారు. ఐక్యరాజ్యసమితి భద్రతా మండలి శాశ్వత సభ్యులు ఐదుగురు కాకుండా, ఇతర దేశాలు తయారుచేసిన మొట్టమొదటి బాలిస్టిక్ క్షిపణి జలాంతర్గామి అరిహంత్.
వివరణ
అరిహంత్ తరగతి జలాంతర్గాములు అణు చోదిత బాలిస్టిక్ క్షిపణి జలాంతర్గాములు. దీని నిర్మాణాన్ని అడ్వాన్స్‌డ్ టెక్నాలజీ వెస్సెల్ (ATV) ప్రాజెక్టులో భాగంగా చేపట్టారు. ఇవి భారత్ నిర్మించిన మొదటి అణు చోదిత జలాంతర్గాములౌతాయి ఈ జలాంతర్గాములు  112 మీ పొడవు,  11 మీ బీమ్‌తో,  10 మీ డ్రాట్‌తో, 6000 టన్నుల బరువు కలిగి ఉంటాయి. ఇవి  సముద్రంలో 300 మీ లోతు వరకు వెళ్తాయి. 95 మంది సిబ్బంది ఉంటారు. ఈ జలాంతర్గాములు  83 మెగావాట్ల ప్రెజర్ వాటర్ రియాక్టరుతో నడుస్తాయి. ఇది నీటిపైన 12-15 నాట్ల వేగంతోను, నీటి లోపల 24 నాట్ల వేగంతోనూ ప్రయాణిస్తుంది.
రెస్యూమ్
రెస్యూమ్ లేదా రెజ్యూమ్ అనేది వ్యక్తులు వారి నేపథ్యాలు, నైపుణ్యాలు తెలియజేసేందుకు ఉపయోగించే ఒక పత్రం. రెజ్యూమ్‌లు వివిధ కారణాల కోసం ఉపయోగిస్తారు, కానీ ఇవి చాలా తరచుగా సురక్షిత కొత్త ఉపాధి కొరకు ఉపయోగించబడుతున్నాయి. సాధారణ రెస్యూమ్‌ సంబంధిత ఉద్యోగ అనుభవం, విద్య యొక్క సారాంశం కలిగి ఉంటుంది. రెస్యూమ్‌ అనేది సాధారణంగా ఉపాధి కొరకు సమర్పించే ఆప్లికేషన్, కవర్ లెటర్ వంటి మొదటి అంశాలలో ఒకటి. దీని ద్వారా యజమాని ఉద్యోగం కోరే వ్యక్తుల గురించి ఇంటర్వూకి ముందే ఒక అంచనా వేయగలుగుతాడు, తనకు ఎలాంటి నేపథ్యాలు, నైపుణ్యాలు ఉన్న వ్యక్తి పనికి కావాలో అటువంటి రెజ్యూమ్‌లతో కూడిన వారిని ఇంటర్వూకి పిలచి వారిని ఉద్యోగం లోకి తీసుకుంటాడు.
అరిహంత్ తరగతి జలాంతర్గామి
అభివృద్ధి
ఈ జలాంతర్గాములకు శక్తి, ప్రెషరైస్‌డ్ వాటర్ రియాక్టరు నుండి లభిస్తుంది. ఈ రియాక్టరు హైలీ ఎన్‌రిచ్‌డ్ యురేనియాన్ని ఇంధనంగా వాడుతుంది. ఈ రియాక్టరును  భాభా  అటామిక్ రీసెర్చి సెంటర్ (BARC) రూపకల్పన చేసి, నిర్మించింది. దీన్ని ఇందిరాగాంధి అణు పరిశోధన కేంద్రం, కల్పాక్కం లో నిర్మించారు. ఇందులో రియాక్టరు, నీటి ట్యాంకు,  కంట్రోల్ రూము, ఆక్జిలరీ కంట్రోల్ రూము ఉన్నాయి. ప్రోటోటైప్ రియాక్టరు 2003 నవంబరు 11 న క్రిటికల్ స్థితికి చేరింది. 2006 సెప్టెంబరు 22 న అది ఆపరేషన్‌కు సిద్ధమైందని  ప్రకటించారు. మూడేళ్ళ పాటు ఈ ప్రోటోటైప్‌ను విజయవంతంగా పని చేయించాక, అరిహంత్ కోసం రియాక్టరును తయారు చేసారు. రియాక్టరు ఉప వ్యవస్థలను విశాఖపట్నం లోని యంత్ర పరీక్షా కేంద్రంలో పరీక్షించారు. జలాంతర్గాములలో ఇంధనాన్ని ఎక్కించడానికి, పాత ఇంధనాన్ని తీసేసేందుకు అవసరమైన  సౌకర్యాలను కూడా ఏర్పాటు చేసారు.
రెస్యూమ్
రెస్యూమ్‌ అనే పదం ఫ్రెంచ్ పదం సమ్మరైజెడ్ లేదా సమ్మరి అనే పదం నుంచి వచ్చింది, దీనర్థం సంగ్రహంగా లేదా సారాంశం.
జె.పి.నడ్డా
జగత్ ప్రకాష్ నడ్డా, (జ:960 డిసెంబరు 2) ఒక భారతీయ రాజకీయ నాయకుడు, న్యాయవాది.అతను 2019 జూన్ 19 నుండి 2020 జనవరి 20 వరకు బిజెపి వర్కింగ్ ప్రెసిడెంట్‌గా 2020 జనవరి 20 నుండి భారతీయ జనతా పార్టీ అధ్యక్షుడిగా ఉన్నాడు అతను ఆరోగ్య, కుటుంబ సంక్షేమ శాఖను నిర్వహించిన కేంద్ర మంత్రి. హిమాచల్ ప్రదేశ్ నుండి రాజ్యసభ సభ్యుడుగా ఎన్నికయ్యాడు. భారతీయ జనతా పార్టీ పార్లమెంటరీ బోర్డు కార్యదర్శిగా వ్యవహరించాడు గతంలో హిమాచల్ ప్రదేశ్ రాష్ట్ర ప్రభుత్వంలో మంత్రిగా పనిచేశాడు.
అరిహంత్ తరగతి జలాంతర్గామి
ఈ తరగతి లోని నౌకలు
ఈ తరగతిలో ఎన్ని జలాంతర్గాములను నిర్మిస్తారనేది ఇదమిత్థంగా తెలీదు. మీడియా రిపోర్టుల ప్రకారం 3 నుండి 6 వరకూ నిర్మిస్తారని తెలుస్తోంది. ఈ తరగతిలోని మొదటి జలాంతర్గామి INS అరిహంత్ 2016 లో కమిషన్ అయ్యే అవకాశాలున్నాయి. 2023 నాటికి మొదటి నాలుగు జలాంతర్గాములు కమిషన్ అవుతాయి. 2014 డిసెంబరు నాటికి రెండవ అణు రియాక్టరు పని మొదలైంది. రెండవ జలాంతర్గామి, INS అరిదమన్ సముద్ర పరీక్షలకు సిద్ధం అవుతోంది. అరిహంత్ తరువాత తయారయ్యే మూడు నౌకలు అరిహంత్  కంటే పెద్దవి, 8 కె-4 క్షిపణులను మోసుకుపోగలిగే  సామర్థ్యంతో, మరింత శక్తివంతమైన అణు రియాక్టరును కలిగి ఉంటాయి.
జె.పి.నడ్డా
వ్యక్తిగత జీవితం
thumb| 2017 మే 23న న జెనీవాలో జరిగిన 70వ ప్రపంచ ఆరోగ్య అసెంబ్లీ ప్లీనరీ సమావేశంలో కేంద్ర ఆరోగ్య, కుటుంబ సంక్షేమ శాఖ మంత్రి నడ్డా పొల్గోన్న చిత్రం|ఎడమ నడ్డా 1960 డిసెంబరు 2న బీహార్‌లోని పాట్నాలో ఒక హిందూ కుటుంబానికి చెందిన నారాయణ్ లాల్ నడ్డా, కృష్ణ నడ్డా దంపతులకు జన్మించాడు. అతనికి జగత్ భూషణ్ నడ్డా అనే సోదరుడు ఉన్నాడు. నడ్డా పాట్నాలోని సెయింట్ జేవియర్స్ పాఠశాలలో చదివాడు.ఆ తర్వాత బిఏ చేశాడు. పాట్నా కళాశాల, పాట్నా విశ్వవిద్యాలయం నుండి ఎల్.ఎల్.బి., హిమాచల్ ప్రదేశ్ విశ్వవిద్యాలయం, సిమ్లా నుండి, ఫ్యాకల్టీ ఆఫ్ లా పూర్తిచేసాడు. అతని చిన్నతనంలో ఢిల్లీలో జరిగిన అఖిల భారత జూనియర్స్ సిమ్మింగ్ పోటీలలో బీహార్‌ తరుపున ప్రాతినిధ్యం వహించాడు. నడ్డా 1991 డిసెంబరు 11న మల్లికా నడ్డా (నీ బెనర్జీ)ని వివాహం చేసుకున్నాడు.వీరికి ఇద్దరు కుమారులు ఉన్నారు. అతని అత్త జయశ్రీ బెనర్జీ 1999లో లోక్‌సభకు ఎన్నికయ్యింది.
రెస్యూమ్
మొదటి రెస్యూం ఘనత లియోనార్డో డా విన్సీ కి దక్కుతుంది.
జె.పి.నడ్డా
ఆరోగ్యం
నడ్డా 2020 డిసెంబరు13న కొవిడ్ లక్షణాలను లక్షణాలను అనుభవించిన తర్వాత తనకు కొవిడ్-19 పాజిటివ్ అని తేలిందని తన అనుచరులకు ట్విట్ చేసాడు
రెస్యూమ్
మూలాలు
వర్గం:ఉపాధి